OM ET PAR PUNKTER AF PHALANGI- 
DERNES ANATOMI 


VED 


WILLIAM SÓRENSEN. 


(Tab. 1. Figg. 17 og 18.) 


Efter i min Afhandling om »Gonyleptidernes Bygning etc.» 
at have gjort et Forsóg paa en monographisk Fremstilling af 
denne Arachnideordens ene store, exotiske, Hovedafdelings Ana- 
tomie, var det min Hensigt at tage dens anden' mig bekjendte 
Hovedafdeling, Opilioniderne, for paa samme Maade, naar jeg 
havde afsluttet endeel Studier over Bygningen af visse Organer 
hos Fiskene. Thi da der omtrent var hengaaet fyrretyve Aar 
siden det sidste Forsóg paa en anatomisk Monographi (Tulk) af 
dem, og femten Aar siden noget enkelt Organ var blévet nær- 
mere undersógt hos dem (Krohn), saa syntes en saadan Under- 
sógelse, som den jeg havde paatænkt, nok at kunne taale nogle 
faa Aars Udsættelse. Men netop i det sidste Par Aar ere for- 
skjellige Partier af Opilionidernes Anatomi blevne behandlede af 
ikke mindre end fire Forfattere,” der (i det mindste tildeels) synes 


! Hvis Bygningen af den mig ubekjendte Gibbocellum er saaledes, som 
den er fremstillet af STECKER (Arch. f. Naturg. Bd. 42, 1876, p. 293—346 
og Ann. a. Mag. 4 Ser. vol. XVII, 1876, p. 230) maa denne Slægt sand- 
synligviis nok repræsentere en tredie Hovedafdeling af Phalangiderne. Men de 
Afsnit af STECKERS Afhandling, hvor jeg er i Stand til at bedómme det Frem- 
fórte, opvekke min Mistillid i den Grad, at jeg ikke seer mig istand til at 
have Tiltro til Nogetsomhelst af hvad han overhovedet fremfører, 

* H. W. DE GRAAF: Sur la construction des organes genitaux des Pha- 
langides. Leide 1882 4:to. (Resultatet af Afhandlingen forelóbig meddeett i: 
Zool. Anzeiger III, 1880, N:o 47, p. 42—44. 

at ville fortsætte deres Undersógelser af disse Dyrs Bygning; jeg 
vil derfor meddele Resultatet af nogle Undersógelser, som jeg i 
Efteraaret 1882 anstillede paa et Par Punkter af disse Dyrs 
Anatomie, tildeels paa Grund af Lomans Fund af receptacula 


seminis. 


De Malpighiske Rór og deres Udmunding. 

Det første af de nys nævnte Arbejder, jeg fik lest, var DE 
GnRaars store og pragtfuldt udstyrede Værk. Uagtet det vel er 
Kjónsorganerne, der have været den egentlige Gjenstand for hans 
Undersógelse, giver han dog ogsaa enkelte Meddelelser om andre 
Organsystemer, men omtaler ikke de Malpighiske Rór, hvis Leje 
og i Særdeleshed hvis Udmunding, ikke i Tarmkanalen, men i 
et Par Blerer i Dyrets Sider, som udmunde bagved Stinkekjert- 
lerne, forekom mig at vare det interessanteste anatomiske For- 
hold af hvad jeg havde fundet hos Gonyleptiderne. Jeg under- 
sógte derfor dette Forhold hos Opilio parietinus og Op. cornutus. 

Det er temmelig let at finde en tynd næsten vandklar Blære 
paa hver Side under Tarmkanalens ballonformigt udvidede Afsnit, 
mellem dette og den fórste af de lange Levere (Tarmkanalens 
blindtarmlignende accessoriske Kjertler). I Hójde med Spiraculet 
ligge de tzet opad Hovedtracheestammen, som her afgiver en lille 
Green til dem og til de Malpighiske Rór, der her ere tæt om- 
spundne med Tracheegrene. Blærerne ere ióvrigt forsynede med 
Tracheer i en mærkværdigt ringe Grad. Deres temmelig sejge 
Veg er dannet af en Tunica propria, hvori man, om just ikke 
let, kan see Rester af Celler, omgivne af »Intercellularsubstans». 
Paa sin Inderflade er den beklædt med et Lag af flade, store og 
runde Epithelceller med stor men utydelig Kierne. Nogen Tunica 
intima findes ikke; ligesaa lidt som i de Malpighiske Rör. Urin- 
blerernes finere Bygning er saaledes i alt Væsentligt den samme 
som hos Gonyleptiderne. 


J. C. C. LOMAN: Bijdrage tot de Anatomie der Phalangiden. Amster- 
dam 1881. (Resultatet af Afhandlingen forelóbig meddelt i Zool. Anz. III, 
1880, N:o 49, p. 90—92). 

BLANCS Afhandling: Anatomie et Physiologie de l'Appareil sexuel måle 
des Phalangides, Lausanne 1880, er mig ikke bekjendt. 

R. ROssLER: Beiträge zur Anatomie der Phalangiden, (Zeitschr. f. wiss. 
Zool. vol. XXXVI, 1882, p. 672—702). 

: Førtil har jeg kunnet forfólge Blarerne indtil tztved den 
store Nervegangliemasse og Stinkekjertlerne, men det lykkedes 
mig. ikke at forfólge dem indtil deres Forbindelse med Huden 5: 
indtil deres Udmundingssted, da nogle Frostnetter i October 
bragte Dyrene til at forsvinde temmelig tidligt. 

De Malpighiske Rór,. der langtfra ere saa lange som hos 
Gonyleptiderne, bestaae af en Tunica propria, hvori jeg ikke har 
kunnet see nogen Structur, og en indre Belægning af flade og 
tykke Kjertelceller med temmelig grovtkornet Indhold og med 
stor, betydeligt klarere Kierne, som ligger henimod den mod 
Lumen vendende Side af Cellerne, som derfor springe noget frem 
her. — Det er ikke videre vanskeligt at overbevise sig om, at 
de Malpighiske Rór ikke udmunde i Tarmkanalen; derimod har 
det voldet mig betydelig Vanskelighed at constatere deres Ind- 
munding i Urinblererne. Og det væsentligst, fordi jeg meget 
tidt saae to Rör, der syntes at udmunde i Urinbleren, idet de 
forinden blev betydeligt men jævnt indsnzevrede, aldeles paa samme 
Maade som Loman (l. c. fig. 4, v. u.) fremstiller deres Udmun- 
ding. Men i saa Tilfælde kunde jeg saa godt som altid, naar 
jeg anvendte tilstrækkelig Opmærksomhed, forfålge en Forbin- 
delse mellem de to Rår, der viste sig som to Contourlinier, der 
oftest låb hinanden meget nær. Med andre Ord: de Malpig- 
hiske Rör adhærere — jeg kan ikke nærmere angive Grunden 
dertil — paa sine Steder saa nóje med Urinblæren, at et Forsóg 
paa at rede dem fra hinanden bevirker, at 'Rårene forlænges saa 
stærkt, at Kjertellaget paa deres Inderside ikke kan fålge med 
men adskilles paa en kortere eller længere Strækning, hvor kun 
Rórets fine Tunica propria viser sig som et Par meget fine Li- 
nier, der let kunne oversees paa Grund af den store Forskjel 
der viser sig mellem Röret her, og der, hvor det har det af Kjer- 
tellaget betingede, characteristiske Udseende. Imidlertid er det 
dog lykkedes mig nogle faa Gange at see en efter min Mening 
sikker Udmunding af det Malpighiske Rór, men jeg har da ikke 
seet mere end eet Udmundingssted. Loman og RóssLER angive 
Begge to Udmundingssteder i hver Sek; det er muligt, at det 
forholder sig saa, men ifólge det ovenfor Vttrede forekommer det 
mig tvivlsomt. 

Jeg vilde maaskee endogsaa have tvivlet om Rigtigheden af 

min lagttagelse de faa Gange, jeg meente med Sikkerhed at have 
seet det Malpighiske Rör udmunde i Blæren, og dermed ogsaa 
om dennes Opfattelse som Urinblere, naar jeg ikke — foruden 
at jeg med Sikkerhed havde constateret dette Forhold af de i 
Hovedtrekkene saa eens beliggende Organer hos Gonyleptiderne 
— naar jeg ikke havde kunnet overbevise mig derom paa anden 
Viis, idet der baade i Röret og i Blæren findes et saa charac- 
teristisk Indhold, at det ikke er til at forveksle med nogetsom- 
helst Andet Foruden en farvelós Vzedske bestaaer det nemlig 
af smaae aflangt-ellipsóide Legemer, der ere klare og stærkt lys- 
brydende samt have en meget svag gullig Farve. Enkeltviis vise 
de en meget svag oscillerende Bevægelse, men hvor de, hvad 
hyppigt er Tilfældet, ere samlede i stórre Concrementer, bliver 
Bevægelsen meget livlig, idet de idelig hvirvle sig rundt mellem 
hverandre men uden at forlade den Klump, hvortil de höre. 
Stórre Concrementer af disse smaae Legemer ere talrige i Urim 
blzrerne. 

Disse Smaalegemer fandtes ikke hos de af mig undersógte 
Gonyleptider; hos Opilio ere de ogsaa sete af Loman og Róss- 
LER, der ligeledes omtale deres Sammentrzeden i större Concre- 
menter men ikke synes at have lagt Mærke til Smaalegemernes 
mærkelige Bevægelse i disse, der er saa stor, at den betydeligt 
overgaaer Hurtigheden af Strómningen af Kornene i Protoplasma. 
Dog kan der i ethvert Tilfælde her ikke være Tale om at til- 
skrive denne Bevægelse vitale Aarsager. 


Receptacula seminis hos Gonyleptes og Opilio. 


I den forelóbige Meddelelse (i Zoologischer Anzeiger) af sine 
Undersógelsers Resultater omtalte Loman, at der i Spidsen af 
Ovipositor (hos Opilio) fandtes et Par receptacula seminis. Hos 
Gonyleptiderne havde jeg vel lagt Mærke til, at der i den hos 
disse Dyr meget tykke Ovipositor fandtes to smaae langstrakte 
Organer, som jeg ióvrigt glemte at undersóge nærmere, men da 
jeg (rigtignok kun en enkelt Gang) havde fundet Spermatozoer i 
Uterus — og jeg (fejlagtigt) antog, at jeg neppe vilde have und- 
gaaet selv ved et overfladisk Blik at bemærke, om hine smaae 
Organer indeholdt Spermatozoer, paa Grund af disses characteri- 

stiske Form, saa betvivlede jeg Rigtigheden af Lomans Iagtta- 
gelse, saameget mere som DE Graaf samtidigt erklærede dem 
for Kitkjertler. 

Lomans Iagttagelse er imidlertid fulstændigt correct. Ved 
at klippe en Ovipositor' af en Gonyleptes uncinatus igjennem og 
borttage dens yderste Væg samt Muskelbekledningen saae jeg i 
Nærheden af Spidsen de to — i Forhold til Opilionidernes — 
temmelig store og vide Sække (Fig. r7), for Stórstedelen fyldte 
med de saa let kjendelige Spermatozoer. Receptacul'ets Væg, 
der er tykkest i dets bageste Ende er blód og homogen, samt 
uden nogen udvendig Cellebelegning. Accessoriske Kjertler eller 
Udstyrelse med Muskler saae jeg ikke Spor til hos det ene Exem- 
plar, jeg offrede til denne Undersógelse; Muligheden af at saa- 
danne findes tór jeg dog derfor ikke anse for heelt udelukket. 

Hos Opilioniderne* findes der ved Grunden af Ovipositors 
toklóvede Spids et Receptaculum seminis paa hver Side, hvori 
jeg har fundet den (i Hovedtrzekkene) samme Bygning som Lo- 
MAN, DE GRAAF? og RóssLER: Den egentlige Væg er dannet af 
Chitin og er udvendigt bekledt raed et Lag af coniske Celler, 
hvorover der igien strækker sig en ganske tynd men ret resistent 
Tunica propria. Receptaculerne ere meget langstrakte og snæ- 
vre; i Nærheden af deres Udmunding ere de forsynede med en 
pukkelformig Udvidelse. 

Til hvert Receptaculum er der knyttet 2 Kjertler (Fig. 18, 
gl), der strække sig ud i Grundleddet og næstyderste Led af 
Ovipositors klóvede Spids, langs deres indre Flade. De ere ikke 
ganske ligestore, idet den ene af dem indtager den stórste Deel 
af Pladsen langs den indre Flade af Ovipositors klóvede Spids, 
medens den anden, noget kortere, ligger over den og tillige rager 
lidt udenfor den. De ere beklædte med en meget fiin og lidet 
resistent Tunica propria* og deres Kjertelceller ere aflangt æg- 


1 Hos Gonyleptiderne er dette Organ temmelig forskjellig i Bygning fra 
Opilionidernes (Cfr. min Afhandling i Naturhistorisk Tidskrift 3 R., Bd. 12, 
Tb. II, fig. 28—29). 

* Jeg har undersögt Opilio cornutus, Op. parietinus og Op. tridens, 

* I hans egentlige Afhandling. 

* Jeg kan Intet meddele om dennes Structur, da jeg kun har kunnet 
iagttage den ved Randen af Kjertlen, som jeg ióvrigt væsentlig har undersågt 

formede med et meget klart Indhold. Udförselsgangene ere 
gjentagne Gange grenede, ofte med et noget krumt Forlób, men 
foróvrigt ikke ganske paa samme Maade hos alle Individer; deres 
Væg er svagt chitiniseret men meget resistent og de indeholde 
en Vædske med en meget fiintkornet Emulsion. Begge Kjert- 
lernes Udfórselsgange indmunde i Receptaculum seminis tæt ved 
dettes Munding, enten hver for sig eller med fælles Munding, 
der da er lidt tragtformigt udvidet. 

DE Gnaar er den Eneste, der har seet disse accessoriske 
Kjertler; hans Beskrivelse afviger endeel fra den, som jeg her 
har givet. Denne Forfatter antog fra först af' Receptaculerne 
som et Par Kitkjertler — en meget undskyldelig Fejltagelse, 
da der (hos Opilioniderne) udfordres endeel Held til at opfatte 
de smaae og overordentlig tæt sammenpakkede Spermatozoer — 
men tiltraadte senere (i sin egentlige Afhandling) Lomans Tyd- 
ning af dem. De nys omtalte accessoriske Kjertler tillagde han 
nu den Function, han tidligen havde tilskrevet Receptaculerne, 
nemlig at afsondre en Kit, der skulde tjene til at klæbe Æggene 
fast ved Æglægningen. Denne Opfattelse kan jeg aldeles ikke 
tiltræde. Jeg kan ikke anse dem anderledes end de ved Insec- 
ternes receptaculum seminis næsten som Regel forekommende 
accessoriske Kjertler, der tjene til at afsondre en Vædske, hvor- 
med Spermatozoerne spædes op og hvoraf de sandsynligviis til- 
lige ernæres. De Graars Opfattelse af dem som Kitkjertler 
skyldes ventelig den Omstændighed, at han nu engang var opsat 
paa at finde Kjertler med en saadan Afsondring. Til at levere 
det til ZEggenes Fastklebning nódvendige Stof behöver man for- 
resten slet ikke at forudsætte nogen særlig Kitkjertel, thi Ovi- 
ductus indeholder altid, selv i collaberet Tilstand, en ikke ube- 
tydelig Mængde af en klæbrig Emulsion, der efter min Mening 
stammer fra Epithellaget i Oviductus og Uterus; den har ganske 
det samme Udseende som den Vædske, der indeholdes i det 
sidstnævnte Organ. 


in situ. Jeg vil derfor bemærke, at i Fig. 18 ere Kjertlernes Udfórselsgange, 
disses Forgreninger samt Kjertelcellerne i Kjertlens Omkreds sikkre, medens 
jeg ikke tår staae inde for den paa Tegningen angivne Gruppering af Cellerne 
omkring de forskjellige Grene af Udfüórselsgangen. 

1 Zoologischer Anzeiger loc. cit. 

Ved Mundingen af Receptaculerne er der befæstet en lille, 
men i Forhold til dens Störrelse svær Muskel (Fig. 18, m.) der 
udspringer paa Indersiden af det næst yderste Led af Ovipositors 
klóvede Spids. Hos Opilioniderne (men ikke hos Gonyleptiderne) 
beholde, som bekjendt, Musklerne i Lemmerne Evnen til at 
trække sig sammen i længere Tid efterat være skilte fra Krop- 
pen. Dette gjzelder imidlertid ogsaa for Musklerne i andre Le- 
gemsdele, deriblandt ogsaa for Ovipositors. Klipper man Spid- 
sen af den af og legger den under Mikroskopet, kan man der- 
for under en svagere Forstórrelse see Oviductens Muskler trække 
sig convulsivisk sammen.. Derved svinge Receptaculerne fortil, 
idet de gjennemlóbe en Bue af omtrent 9o?, saa at deres Længde- 
akse kommer til at staae lodret paa Overfladen af Oviductens her 
kegleformige Ende (Vagina). Denne Stilling ville de altsaa ogsaa 
indtage, naar Oviductens Muskler trække sig sammen for at fåde 
et Æg, kun med den Forskjel, at Æggets betydelige Størrelse 
bevirker, at det dvæler forholdsviis længe paa dette Sted og brin- 
ger Musklerne til at trække sig langvarigt sammen. Men nu 
(ə: under Mikroskopet) ophórer Musklernes convulsiviske Sam- 
mentrzekning meget snart og Receptaculerne svinge igien tilbage 
i deres oprindelige Stilling, for kort efter at udfóre den samme 
Bevægelse, naar Musklerne trække sig sammen paany. Det er 
aldrig lykkedes mig at see Noget af Receptaculernes Indhold 
træde ud i Oviductus under disse Bevægelser. Men det kan 
ikke godt være nogen Tvivl underkastet, at dette vil skee under 
Indflydelse af den omtalte lille Muskel (Fig. 18, m): dens Sam- 
mentrekning paa den ene Side og den temmelig betydelige Ela- 
sticitet af Saedbeholderens chitiniserede Væg paa den anden Side 
ville frembringe en pumpende Bevægelse. —  RóssLER omtaler en 
Ringmuskel i Spidsen af Ovipositor, der skulde bevirke Udtrz- 
delsen af Receptaculernes Indhold; desværre er det ikke ganske 
lykkedes mig at forstaae Meningen af dette Sted. 


DE Gmaar siger (l. c. p. 91): »La forme de l'extrémité de 
la glans oü elle passe dans le prolongement spiniforme K est 
obtuse chez Phal. cornutum et Phal. parietinum, ce qui empéche 
que la glans ne pénétre trop avant dans le receptaculum et 
ne déchire cet organe. Chez Leiobunus rotundus où la glans 

passe insensiblement! dans le prolongement K et pourrait donc 
pénétrer trop loin dans le receptaculum et blesser cet organe, on 
trouve pour prévenir cet accident quelques poils sétacés au pas- 
sage du sommet de la glans en K.» — Loman yttrer omtrent 
det Samme (p. 69): »Tevens wordt de beteekniss van einige an 
den Top des eikels [hos Leiobunus rotundus} geplaats te fijne 
haaren duidelijk. Zij zijn daar aanwezig an het verder voort- 
dringen van den penis, derhalve eene beleediging der zakjes te 
beletten». RóssLER optager (p. 686) denne Anskuelse. Mig er 
det imidlertid umuligt at slutte mig dertil. Thi for det Förste 
er Glans penis forsynet med lignende Börster hos alle de Arter, 
jeg har undersögt; hos Op. parietinus ere de saaledes korte og 
tykke, næsten knortformige* — fortil paa hver Side er der dog 
en noget længere, tilspidset Börste; hos Op. tridens findes der 
faa længere Börster henimod Spidsen, ingen korte og tykke. — 
For det Andet maa jeg rigtignok begynde med at indrömme, at 
det ikke er lykkedes mig at see Nervegrenene inden i Penis, 
hverken hos Opilionider eller Gonyleptider (medens de, som be- 
kjendt, ere lette at iagttage hos hines Hunner, hvor man endog 
kan forfölge idetmindste endeel af deres fineste Traade ud til Bör- 
sterne paa Spidsen af Ovipositor — (cfr. Fig. 18) og altsaa har 
jeg heller ikke kunnet see Nervetraade gaae til hine Börster. Men 
ikke desto mindre kan jeg ikke troe andet end, at Enhver, der 
vil kaste et Blik paa den Glans penis af Gonyleptes uncinatus, 
som jeg har afbildet i min citerede större Afhandling (Tb. II, 
Fig. 25) vil faae et levende Indtryk af, at de fremspringende 
Dele, der optræde her som Plader, Processer, Torne og Smaa- 
börster, have den Betydning at frembringe en livligere Irritation 
af Kjönsdelene under Parringsacten, baade hos Hannen og Hun- 
nen. Mig forekom det saa slaaende, at jeg endogsaa ansaae det 
for overflódigt at sige et Ord derom i Texten.* Men hvis man 
skulde kunne befrygte, at Spidsen af Glans penis hos en Opilio 


! Den er dog ligefuldt tilledet her som hos andre Opilionider, ogsaa hos 
"Trogulus. 

? Deres Indre danner en Fortszttels af nogle af de vide Porekanaler; de 
fleste andre af disse staae ikke i Forbindelse med Haar eller Bórster, men sete 
fra Fladen kunne de have et vist skuffende Udseende som dem. 

3 Saameget desto mere som det er og stedse vil være en af mine Hoved- 

Entomol. Tidskr. Årg. s, H. 1 (1884). 3 

skulde kunne beskadige den tilmed chitiniserede Indrevæg af de 
kvindelige receptacula seminis — og forresten veed jeg end ikke, 
med hvilken Ret man overhovedet mener, at den trænger derind 
—, man maatte da antage, at de i Sammenligning dermed fryg- 
telige Torne og Kroge, hvormed Glans penis er udstyret hos. 
Gonyleptiderne, vilde bevirke at de kvindelige Kjönsdele vare al- 
deles laceredede efter fuldendt Parringsact. — Man sammenligne 
ogsaa hermed de Skildringer af Parringen hos forskjellige Nema- 
toder, som ere at finde hos SCHNEIDER (Monographie der Nema- 
toden. Berlin 1866), en Bog, der indeholder mange smukke 
Meddelelser om disse Dyr, ganske vist sammen med endeel An- 
givelser angaaende deres finere Anatomi, der klinge lidet trolige. 
SCHNEIDER skildrer her, hvorledes Parringen foregaaer ved at 
Parringslemmet, der er en Chitinplök, som ikke er gjennemboret 
af Sædgangen, foretager en Række heftige Stöd i Hunnens Kjöns- 
organer, hvorved den egentlige Befrugtningsact fremkaldes. 


Explicatio figurarum Tab. ı Fig. 17 et 18. 


Fig. 17. Gonyleptes uncinatus W. S. 
Paries exterior ovipositoris et musculi remoti sunt, 
ut membrana interior, in qua rudimenta cellularum per- 


e. 150 
multa, et receptacula seminis (r, r) remaneant. X SÅ 
bestræbelser som Forfatter nöje at sondre mellem det, der virkelig vides, og 
det, der er sandsynligt, hvad der i mine Ojne har langt mindre Værd, selv 
om det har kostet nok saa meget Arbejde. — I mine Ojne vilde der derfor 
have været indeholdt en temmelig intensiv Bebrejdelse imod mig i det Referat, 
LoMAN i sit i saa mange Henseender smukke Arbejde giver (p. 39) af min 
Fremstilling af Tarmkanalen hos Gonyleptiderne: »Zij [de flaskeformige Orga- 
ner paa Indersiden af Mavren] schijnen een soort van maagsap te leveren evenals 
de blindzakken, welke hij lever noemt, gal zouden afscheiden, doch noch voor 
het een, noch voor het ander zijn bewijzen voorhanden.» Men Sligt har jeg 
ingensteds sagt, men vel (p. 171): »Hvorledes Fordójelsen foregaaer: hvilken 
Indvirkning de forskjellige, af Leverne og Tarmkanalen afsondrede Stoffer 
have paa Fóden, kan jeg selvfólgelig ikke have nogen selvstændig Mening om. 

..» og lidt senere: »Udtrykket Levere er benyttet for Mavens blindsekfor- 
mige Tilhzngsorganer; baade forat præcisere, at de tjene til Afsondring af 
Stoffer, der have Indflydelse paa Fordójelsen, men ikke til Reservoirer for Fó- 
den, og tillige, fordi de forekomme mig homologe med de som Lever beteg- 
nede Organer hos Araneerne, (men ikke med de blindsekformige Udvidelser 
paa Tarmkanalen hos disse Dyr»). 


SÖRENSEN: PUNKTER AF PHALANGIDERNES ANATOMI. 35 
Fig. 18. Opilio parietinus DE Geer. Pars dimidia apicis ovi- 
Tn 8o A 
positoris . X —. — r, receptaculum seminis alterum; — 
I 


e, hujus epithelium; — m, musculus ejaculatorius recep- 
taculi; — gl, gl, glandulæ accessoriæ receptaculi; — 0, 
os communis ductuum glandularum, — n, n, nervi 
setarum ovipositoris (compluribus setis et nervis ea- 
rum omissis); — gln, ganglion accessorium. 

